กรณ์จี้ติืดธนาคารลดค่าต๋งอีก
คลังกัดไม่ปล่อย จี้ให้ธนาคารพาณิชย์ลดค่าธรรมเนียมให้กับประชาชน ตอบแทนที่ได้รับประโยชน์จากเงินฝากต้นทุนต่ำ เตรียมให้กรุงไทยนำร่องลดอีก
4 ต.ค. 2553

คลังกัดไม่ปล่อย จี้ให้ธนาคารพาณิชย์ลดค่าธรรมเนียมให้กับประชาชน ตอบแทนที่ได้รับประโยชน์จากเงินฝากต้นทุนต่ำ เตรียมให้กรุงไทยนำร่องลดอีก
นายกรณ์ จาติกวณิช รมว.คลัง กล่าวว่า ค่าธรรมเนียมของธนาคารพาณิชย์ควรต้องปรับลดลงเรื่อยๆ เพราะธนาคารพาณิชย์สามารถบริหารต้นทุนในการทำธุรกรรมให้ลดลง นอกจากนี้ธนาคารพาณิชย์ยังได้นำเงินฝากของประชาชนไปทำกำไรจากการปล่อยสินเชื่อ ซึ่งมีส่วนต่างอัตราดอกเบี้ยเงินฝากกับเงินกู้สูงที่สุด
"ธนาคารพาณิชย์ควรให้ความเป็นธรรมกับประชาชนที่เป็นผู้นำต้นทุนที่ถูกมากมาให้ธนาคารนำออกไปใช้ปล่อยสินเชื่อ ด้วยการคิดค่าธรรมเนียมที่เป็นธรรมมากขึ้น" นายกรณ์ กล่าว
นายกรณ์ กล่าวว่า ขณะนี้ได้รับคำยืนยันจากธนาคารกรุงไทยซึ่งเป็นธนาคารพาณิชย์ที่มีกระทรวงการคลังเป็นผู้ถือหุ้นใหญ่ว่าจะเป็ผู้นำในการลดค่าธรรมเนียมเพิ่มเติมจากที่ตกลงร่วมกับสมาคมธนาคารไทยและธนาคารแห่งประเทศไทย (ธปท.)